《挽李提刑久善》
宋代·史尧弼

大江南畔按澄初，兵弄潢池悉就俘。
坐使奔鲸无脱网，当时悬鼓不鸣桴。
后来盗起螺川震，却恨公归蜀道趋。
但使国侨长在郑，定知卖剑化萑蒲。

作者简介：眉州人，字唐英，世称莲峰先生。高宗绍兴二十七年进士。少以《古乐府》、《洪范》等论往见张浚，浚谓其大类苏轼。年十四举于乡，赴鹿鸣宴犹著粉红裤，人疑其文未工，太守命赋诗，尧弼援笔立就。未授官而卒。有《莲峰集》。